Foto: sydsvenskan.se 13 avgust kuni Shvetsiyaning Malmyo shahrida otishma ro‘y berdi. Bu haqida Sydsvenskan nashri xabar berdi. Manbaga ko‘ra, otishma binolardan birida qayd etilgan. Buning natijasida uch kishi jabrlangan, ulardan ikki nafari og‘ir ahvolda. Taxminan 70-100 kishi voqea joyidan qochib ketgan. Bir necha kishi politsiyaga qo‘ng‘iroq qilgan. Voqea sodir bo‘lgan joyga huquq himoyachilari va tez tibbiy yordam yetib kelgan. Jabrlanganlar shifoxonaga yotqiziligan. Manbaga ko‘ra, hozircha voqea yuzasidan hech kim qo‘lga olinmagan. Jinoyat sodir bo‘lgan joy atrofi o‘rab olingan, guvohlar so‘roq qilinmoqda va ashyoviy dalillar qidirilmoqda.